Vermiste Kaapse speurder dood gevind | Maroela Media
Gert en Marietjie saam hul twee dogters. Foto: Verskaf
Marietjie, Gert se vrou, het aan Maroela Media gesê haar man se liggaam is Maandag in ŉ rotsskeur in die Tafelberg Nasionale Park gevind. Volgens Marietjie het ŉ stapper oor die rotsskeur gehang en Marais se liggaam gesien. Die rotsskeur is aan die voet van Tafelberg naby Mediclinic Kaapstad.
“Hy was erg ontbind. Ons het hom aan sy klere en ŉ armband uitgeken.” Volgens Marietjie sal daar van DNS-toetse en tandheelkundige rekords gebruik gemaak word om haar man te identifiseer. Marais het vermoedelik sy eie lewe geneem.
Marais is omstreeks 17:00 die laaste keer by die gesin se huis in Melt Brinkstraat in Parow gesien. Daar is destyds vermoed dat Marais baie depressief was en mediese behandeling moes ontvang.
Marais laat sy twee dogters, Danélle (20) en Yolandi (16), agter. Marietjie het kort ná haar man se verdwyning op Facebook geskryf: “Ons lewens het in ŉ oogwink verander. Soveel dinge wat ek anders sou doen, het ek maar net geweet dat Gert op die 14de net sou omdraai en wegstap. Een les het ek geleer: Spyt kom altyd te laat. Waardeer, respekteer en wees lief vir die mense om jou. Mens dink altyd hierdie dinge gebeur net met ander mense tot dit jou pad langs kom en jy teen ŉ muur vasstaar en geen traan, mooi woorde of baklei iets kan verander nie.”
Lt.kol. André Traut, woordvoerder van die Wes-Kaapse polisie, het aan Maroela Media bevestig die liggaam van ŉ man is Maandag aan die voet van Tafelberg gevind. Hy het gesê die identiteit van die man is nog nie vasgestel nie. “’n Geregtelike doodsondersoek is geopen en die omstandighede rondom die saak word ondersoek.”
Klik hier vir alle vorige berigte oor Gert Marais op Maroela Media.
Ai al wat mens kan se… sterkte aan die familie! Depressie is n hengse ding! Mense kom ons bid vir depressie lyers!
Baie mooi, positiewe kommentaar, Elize !!
Depressie is sowaar `n hengse ding !
My simpatie met Marietjie en sy kinders. Ons moet die werkgewer verantwoordelik hou want niemand in bestuur posisies het belanggestel in sy kantoor nie (Vingerafdrukafdeling in die Kaap -SAPS)
Dit is baie sad dat jou lewe niks werd is nie. Baie jammer RIP Gert
Dis waar Wanda. In die meeste gevalle gee die werkgewer nie ‘n duit om nie. Solank sy/haar Maatskappy net vooruitgaan. Depressie is niemand se maat nie. Ek bid vir almal wat in die swart gat is en hoop jy kry die regte hulp en kry ‘n 2de kans.
Baie sterkte ook aan Marietjie en die 2 meisiekinders. Sterk wees!
Ek weet nie hoekom mense altyd die werkgewer verantwoordelik hou nie, wat van sy eie direkte familie. Werkgewer gee siekteverlof en menslikheidsverlof ens. ,kan nie vir alle toestande verantwoordelikheid neem nie. Die besigheid moet aangaan, daar is baie ander werkers wat daarvan afhangklik is ! Sterkte aan die familie.